《荅丁凤仪仍次来韵》
明代·童轩

一官多病故交疏，远道劳君问起居。敝帚千金空自许，短檠二尺竟谁如。

颇因吟苦嫌诗债，长愧时清乏谏书。郭隗台前重回首，数行春树正愁予。

作者简介：（1425—1498） 明江西鄱阳人，字士昂。工书能诗。景泰二年进士。授南京吏科给事中。成化时，以户科都给事中入川镇压赵铎起事，还言欲息盗贼必先去贪官、均科差。累进右副都御史提督松潘军务。弘治中官至南京礼部尚书。有《清风亭稿》、《枕肱集》、《梦征录》。